OpenLLM-France/wikimedia huggingface dataset:
# Ourt

Ourt és un dels nuclis del municipi de Libramont-Chevigny a la província de Luxemburg a Bèlgica. El 2010 tenia 154 habitants. El poble es troba a un altiplà (nmsm ± 500m) de les Ardenes meridionals al qual neix l'Ourthe occidental, un dels afluents majors del Mosa. El poble ha mantingut el seu caràcter rural. La major activitat econòmica és l'agricultura i l'explotació del bosc.
El primer esment escrit del poble data del 1373 als comptes de l'abadia de Saint-Hubert. Sota l'antic règim va fer part del feu i de la parròquia de la Mare de Déu de Chevigny. El 1925-1926 els habitants van construir una capella dedicada a Teresa de Lisieux.

## Referències

* ↑ Cercle Art et Histoire de Libramont-Chevigny Ourt Arxivat 2012-03-24 a Wayback Machine., Libramont, 1 de novembre de 2010
* ↑ Cercle Art et Histoire de Libramont-Chevigny, ibidem
* Panorama al carrer Fond Djévré
* La vall de l'Ourthe
* La capilla de Teresa de Lisieux (1925-26)
* L'Ourthe jove
# Panoramio

Panoramio era una pàgina web creada el 2005 per Eduardo Manchon i Joaquin Cuenca dedicada a mostrar fotografies de tot el món, fetes desinteressadament per milers d'usuaris aficionats. El juliol de 2007 Google va comprar Panoramio i es convertí en la comunitat fotogràfica de referència per a l'empresa. Així les fotos utilitzades a Google Maps, Google Earth, etc. provenen de Panoramio, si prèviament han estat geoposicionades pels mateixos autors i admeses per l'equip d'administradors.
El Juliol del 2010 es va crear el Fòrum Català de Panoramio, a on s'agrupa la comunitat catalana de la pàgina web. Anualment es duu a terme una trobada d'aquesta comunitat, amb la finalitat de conèixer millor i donar a conèixer a través de Panoramio, un lloc de la geografia catalana.
Les trobades han estat:
* 2009, Girona
* 2010, Reus
* 2011. Sitges
* 2012. Vic
* 2013. Lleida
* 2013. trobada espacial a Igualada, amb motiu del European Ballon Festival
* 2014. Tarragona
El 2016 Google va tancar Panoramio i va transferir les imatges a Google Fotos.

## Referències

* ↑ «Google anuncia la compra de la española Panoramio». El País, 31-05-2007. [Consulta: 3 gener 2014].

## Enllaços externs

* Pàgina web
* Fòrum Català de Panoramio Arxivat 2012-05-12 a Wayback Machine.
# Papillon (pel·lícula de 1973)

Papillon és una pel·lícula estatunidenca dirigida per Franklin J. Schaffner i estrenada l'any 1973. El guió va ser signat per Dalton Trumbo, basat en la novel·la homònima d'Henri Charrière.

## Argument

Papillon, un home condemnat per assassinat, és enviat a un penal de la Guaiana Francesa. Durant el viatge en vaixell, coneix Luis Dega, falsificador de Bons de la Defensa Nacional, un home feble, a qui Papillon ofereix protecció a canvi dels diners que necessita per fugir de la presó.

## Comentaris

Dalton Trumbo, guionista represaliat per McCarthy, va escriure un guió ben estructurat. En principi, Roman Polanski es va interessar pel projecte per rodar amb Warren Beatty com a protagonista. Finalment va entrar en escena Franklin J. Schaffner, que no solament va exercir de director, sinó que també va fer les funcions de coproductor, optant per dur a terme la major part del rodatge a Espanya i a Jamaica.

## Repartiment

* Steve McQueen: Henri 'Papillon' Charrière
* Dustin Hoffman: Louis Dega
* Victor Jory: Cap indi
* Don Gordon: Julot
* Anthony Zerbe: Toussaint Cap de la colònia dels leprosos
* Robert Deman: André Maturette
* Woodrow Parfrey: Clusiot
* Bill Mumy: Lariot
* George Coulouris: Dr. Chatal
* Ratna Assan: Zoraima
* William Smithers: Warden Barrot
* Val Avery: Pascal
* Vic Tayback: Sergent

## Nominacions

* 1974: Oscar a la millor banda sonora per Jerry Goldsmith
* 1974: Globus d'Or al millor actor dramàtic per Steve McQueen

## Referències

* ↑ «Col·lecció grans actors de Hollywood». La Vanguardia, 12-04-2003.
Viccionari
# Para

«Para» té aquests significats:
* Para, nom turc de l'illa de Paros.
* Para (moneda)
* Pará, estat del Brasil
# Paradís (desambiguació)

«Paradís» té aquests significats:
Viccionari
# Partit Socialista Revolucionari (Portugal)

El Partit Socialista Revolucionari (oficialment Partido Socialista Revolucionário en portuguès) (PSR) va ser un partit polític portuguès d'ideologia comunista i trotskista. Fou creat l'any 1978, durant el congrés en el qual la Lliga Comunista Internacional (LCI) es fusionà amb el Partit Revolucionari dels Treballadors (PRT) i integrà un conjunt de militants de diverses corrents trotskistes.
Actualment és un corrent intern del Bloco de Esquerda.

## Enllaços externs

* Partit Socialista Revolucionari - Lloc web oficial
# Partit Socialista Reformista Italià

El Partit Socialista Reformista Italià (PSRI) (en italià: Partito Socialista Riformista Italiano, PSRI) va ser un partit polític socialdemòcrata d'Itàlia.

## Història

Va ser creat al 1912 pels capadavanters reformistes que hi havien estat expulsats del Partit Socialista italià a causa del seu desig d'entrar a en la majoria que donava suport al Primer ministre Giovanni Giolitti. Els membres davanters del PSRI eren Leonida Bissolati, Ivanoe Bonomi i Meuccio Ruini. El 1913, a les eleccions generals, el partit va treure un 2.6% del vot i 21 seients, al estar gairebé implantat a totes les regions italianes (alguns altres com Ruini van ser elegits pels Radicals), mentre que el 1919 van treure un 1.5%, obtenint només 15 seients sota el sistema proporcional nou.
El partit va ser dissolt el 6 de novembre de 1926, juntament amb tots els partits de l'oposició.
Després que a la Segona Guerra Mundial Bonomi i Ruini crearen el Partit Democràtic Laboral com la continuació del PSRI, fent-lo formar part de la Unió Democràtica Nacional, que estava formada pels Liberals i alguns Radicals anteriors.

## Referències

* ↑ Massimo L. Salvadori, Enciclopedia storica, Zanichelli, Bologna 2000
* ↑ David Busato, Il Partito Radicale in Italia da Mario Pannunzio a Marco Pannella, 1996
* ↑ Piergiorgio Corbetta; Maria Serena Piretti, Atlante storico-elettorale d'Italia, Zanichelli, Bologna 2009
# Partit Socialista Progressista d'Ucraïna

El Partit Socialista Progressista d'Ucraïna (ucraïnès: Прогресивна соціалістична партія України, Prohresivna sotsialistitxna partia Ukraïni) és un partit polític d'Ucraïna, creat per Natàlia Vitrenko com a escissió del Partit Socialista d'Ucraïna el 1996. Ella va liderar un grup de membres del PSU més radicals que s'oposaven al que ells consideraven com tendències revisionistes en el Partit Socialista. El Partit Socialista Progressista d'Ucraïna és un partit d'esquerra que dona suport a la integració amb Rússia i Belarús com una alternativa a la de la Unió Europea.
El PSPU tradicionalment ha participat en campanyes anti-OTAN, anti-FMI i pro-Rússia Durant les eleccions al Parlament d'Ucraïna de 1998 el partit va obtenir el 4% dels vots, i el seu candidat per a les eleccions presidencials ucraïneses de 1999, Natàlia Vitrenko, va quedar quarta, amb el 10,97% dels vots a la primera ronda.
A les eleccions al Parlament d'Ucraïna de 2002 va establir l'aliança Bloc d'Oposició Popular Natàlia Vitrenko amb l'Ukraïny Osvitian Partia. Va guanyar un 3,22% dels vots, insuficients per passar el llindar del 4% necessari per entrar a la Rada Suprema d'Ucraïna. El PSPU fou un opositor del president Leonid Kutxma, però van donar suport Víktor Ianukòvitx, primer ministre d'Ucraïna des de 2002, a les eleccions presidencials ucraïneses de 2004. Després de la Revolució Taronja de 2004, el partit es va unir a l'oposició al nou president Víktor Iúsxenko, en una coalició amb el partit Derjava, dirigit per l'exfiscal d'Ucraïna, Guennadi Vassíliev.
A les eleccions al Parlament d'Ucraïna de 2006 es presentà dins el Bloc d'Oposició Popular Natàlia Vitrenko però tampoc no va obtenir cap escó al Parlament. A les eleccions al Parlament d'Ucraïna de 2007 el partit es va presentar en solitari sense coalicions, però no va aconseguir entrar al Parlament.
De cara a les eleccions presidencials ucraïneses de 2010 ha rebutjat participar en el Bloc Electoral de Forces Polítiques d'Esquerra i Centre Esquerra perquè no vol participar en la mateixa coalició que el Partit Socialista d'Ucraïna. En canvi, el partit va tractar de nomenar novament Natàlia Vitrenko com no candidata en aquesta elecció, però la Comissió Electoral Central d'Ucraïna es va negar a registrar la seva falta de pagament dels 2,5 milions de hrívnia necessaris per al dipòsit de nominació.

## Enllaços externs

* (rus)/(anglès) Web oficial
* (rus) "Oposició Popular" web pro-Vitrenko
# Pardachirus pavoninus

Pardachirus pavoninus és un peix teleosti de la família dels soleids i de l'ordre dels pleuronectiformes que es troba des de les costes de Sri Lanka fins a les de Samoa, Tonga, Japó i Austràlia.

## Referències

* ↑ The Taxonomicon (anglès)
* ↑ FishBase (anglès)
# Pardal becgròs

El pardal becgròs (Passer gongonensis) és un ocell de la família dels passèrids (Passeridae).

## Hàbitat i distribució

Habita les terres àrides de Sudan del Sud, sud d'Etiòpia, sud de Somàlia, Kenya i nord-est de Tanzània.

## Referències

* ↑ «Pardal becgròs». Cercaterm. TERMCAT, Centre de Terminologia. Rev. 20/02/2022(català)
# Peisleyita

La peisleyita és un mineral de la classe dels fosfats. Rep el nom en honor de Vincent Peisley (n. 1941, mort el 6 de maig de 2021), col·leccionista de minerals de Brahma Lodge, a Austràlia, qui va recollir els primers exemplars.

## Característiques

La peisleyita és un fosfat de fórmula química Na₂Al$_9$[(P,S)O₄]₈(OH)₆·28H₂O. Va ser aprovada com a espècie vàlida per l'Associació Mineralògica Internacional l'any 1981, sent publicada per primera vegada el 1982. Cristal·litza en el sistema triclínic. La seva duresa a l'escala de Mohs és 3.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Victoria, a Melbourne (Austràlia), amb el número de registre: m35630.

## Formació i jaciments

Va ser descoberta a la pedrera Tom's, situada a la localitat de Kapunda, a Austràlia Meridional (Austràlia), on es troba en forma d'un material blanc terrós, associada normalment a wavel·lita. Aquesta pedrera australiana és l'únic indret de tot el planeta on ha estat descrita aquesta espècie mineral.

## Referències

* ↑ «Peisleyite» (en anglès). Mindat. [Consulta: 17 gener 2022].
# Pere Joan Guasc

Pere Joan Guasc (Vilafranca del Penedès, Alt Penedès, 1553 - Vilafranca del Penedès, Alt Penedès, 1613), fou un religiós dominic, mestre de teologia del convent de Girona (1601), a Valladolid (1605) i a la Universitat de Tarragona (1607).
Destaca especialment pel seu comentari sobre l'obra de Sant Tomàs d'Aquino, Summa Theologica, i pel seu Compendium in Aristotelis dialecticam et in universam Aristotelis logicam commentaria.

## Referències

* ↑ «Pere Joan Guasc». Gran Enciclopèdia Catalana. Barcelona: Grup Enciclopèdia Catalana.
* ↑ Mariàngela Vilallonga. Studia humanitatis

## Bibliografia

* Vilallonga, Mariàngela «Pere Joan Guasc. Biografia». Studia Humanitatis. Biblioteca Digital. Universitat de Girona [Girona] [Consulta: 2 gener 2016].
# Partit Republicà Progressista de Turquia

Partit Republicà Progressista de Turquia (Terakkiperver Cumhuriyet Fırkası) fou el primer partit opositor de Turquia creat el 17 de novembre de 1924 per dissidents del partit de Mustafa Kemal (Atatürk), el Halk Fırkası. El fundador president fou Kâzım Karabekir i hi van participar altres civils i militars (com Ahmed Şükrü Bey) que havien tingut part activa en la guerra al costat d'Atatürk. S'oposaven a les tendències autocràtiques d'Atatürk i a la seva marginació. Atatürk va reaccionar cessant al primer ministre İsmet İnönü, considerat de la línia dura, buscant la conciliació, i va nomenar el moderat Fethi (Okyar) amb el qual va evitar majors defeccions (només 32 van sortir del partit), però al cap de pocs mesos els durs dirigits per Recep (Peker) van tornar a ser influents i l'esclat de la revolta kurda el febrer de 1925 va provocar el cessament de Fethi i el restabliment d'Inonu; el govern va agafar poders dictatorials per la "Llei de manteniment de l'orde" (4 de març) que feia impossible qualsevol oposició. El Partit Republicà Progressista fou dissolt pel govern el 3 de juny de 1925.

## Polítics destacats

* Ahmed Şükrü Bey

## Referències

* Enciclopèdia de l'Islam, X, 447 i 448
# Percina austroperca

Percina austroperca és una espècie de peix de la família dels pèrcids i de l'ordre dels perciformes.

## Distribució geogràfica

Es troba a Nord-amèrica: les conques dels rius Escambia i Choctawhatchee al sud d'Alabama i l'oest de Florida

## Estat de conservació

Les seues principals amenaces inclouen la degradació del seu hàbitat a causa de la construcció de preses i embassaments, la contaminació i la sedimentació.

## Referències

* ↑ Haldeman S. S., 1842. Description of two new species of the genus Perca, from the Susquehanna River. J. Acad. Nat. Sci. Phila. v. 8 (pt 2). 330.
* ↑ Thompson, B. A., 1995. Percina austroperca: A new species of logperch (Percidae, subgenus Percina) from the Choctawhatchee and Escambia rivers in Alabama and Florida. Occasional Papers of the Museum of Zoology Louisiana State University Núm. 69: 1-20.
* ↑ BioLib
* ↑ The Taxonomicon (anglès)
* ↑ Boschung, H.T. i Mayden, R.L., 2004. Fishes of Alabama. Smithsonian Institution Press, Washington DC.
* ↑ Bass, G., Hoehn, T., Couch, J. i McDonald, K., 2004. Florida Imperiled Fish Species Investigation. Florida Fish and Wildlife Conservation Commission, Blackwater Fisheries Research and Development Center, Holt, Florida.
* ↑ Gilbert, C.R., 1992. Fishes. A: C.R. Gilbert (ed.). Rare and Endangered Biota of Florida, pp. 247. University Press of Florida, Gainesville, Florida.
* ↑ «Percina austroperca» (en anglès). FishBase. Froese, Rainer; Pauly, Daniel (editors).
* ↑ NatureServe (2013). "Percina austroperca." 2013 Llista Vermella de la UICN. Unió Internacional per a la Conservació de la Natura, edició 2013. [Consulta: 18 abril 2023]
# Parupeneus porphyreus

Parupeneus porphyreus és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 51 cm de longitud total.

## Distribució geogràfica

Es troba a les Hawaii.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Parupeneus signatus

Parupeneus signatus és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 50 cm de longitud total.

## Distribució geogràfica

Es troba al Pacífic occidental: des del nord d'Austràlia fins a Papua Nova Guinea i, també, al nord de Nova Zelanda.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Parupeneus trifasciatus

Parupeneus trifasciatus és una espècie de peix de la família dels múl·lids i de l'ordre dels perciformes que es troba a l'oceà Índic.
Els mascles poden assolir els 35 cm de longitud total.

## Referències

* ↑ ITIS
* 1 2 FishBase (anglès)
# Parus

Parus és un gènere d'ocells de la família dels pàrids (Paridae ).

## Taxonomia

Segons la Classificació del Congrés Ornitològic Internacional (versió 13.1, 2023) aquest gènere està format per 4 espècies:
* Parus major - mallerenga carbonera.
* Parus minor - mallerenga del Japó.
* Parus cinereus - mallerenga funesta.
* Parus monticolus - mallerenga dorsiverda.
Alguns autors afegeixen a les espècies del gènere Parus les dels gèneres Cyanistes, Periparus, Lophophanes i Poecile, tots ells amb espècies autòctones als Països Catalans. Vegeu l'article de cada gènere pel llistat d'espècies.

## Referències

* ↑ «Master Lists – IOC World Bird List v13.1» (en anglès americà). [Consulta: 8 març 2023].
# Jânio Quadros

Jânio da Silva Quadros (Campo Grande, Mato Grosso do Sul, 25 de gener 1917- São Paulo, 16 de gener 1992) fou un polític brasiler, President de Brasil del 31 de gener al 25 d'agost del 1961.
De ben jove milità en el Partit Demòcrata Cristià de Brasil. Es graduà en dret en la Universitat de São Paulo i fou professor de llengua portuguesa a un col·legi, i finalment de Dret Processal Penal a la Facultat de Dret de la Universitat Mackenzie, a São Paulo. En la seva carrera política fou diputat estatal el 1951-1953, alcalde de la ciutat de São Paulo el 1953-1954 i governador de l'Estat de São Paulo del 1955 al 1959.
El 1961 fou escollit per a succeir Juscelino Kubitschek en la presidència del Brasil, però començà a tenir actituds estranyes: es comunicava amb els ministres mitjançant esqueles; prohibí l'ús de bikinis als concursos de bellesa; prohibí les baralles de galls; intentà posar reglaments als jocs de cartes; va rebre i condecorar Ernesto Che Guevara amb l'Orde de la Creu del Sud (Cruzeiro do Sul), la més alta distinció honorífica del govern brasiler. Alhora, va reprimir força els moviments populars camperols i urbans, i va dur a terme una política econòmica d'austeritat restringint els crèdits i sense reajustar els sous que el va enemistar amb gairebé tothom. A mitjans d'agost del 1961 fou acusat d'intentar donar un cop d'estat i obligat a dimitir, essent substituït per João Goulart. Durant el cop d'estat del 1964 li foren suspesos els drets polítics com João Goulart i Juscelino Kubitschek, i no els recobraria fins al 1980. Del 1985 al 1988 fou novament alcalde de la ciutat de São Paulo, i en acabar el mandat es retirà de la política.

## Referències

* ↑ «Há 60 anos, Congresso aceitou renúncia e abortou golpe de Jânio Quadros» (en portuguès brasiler). Senat del Brasil. [Consulta: 30 setembre 2023].
* ↑ «Janio Quadros, ex presidente de Brasil» (en castellà). El País [Madrid], 18-02-1992. ISSN: 1134-6582.
* ↑ «Jânio Quadros, uma carreira meteórica» (en portuguès brasiler). Assembléia Legislativa do Estado de São Paulo, 26-08-2011. [Consulta: 30 setembre 2023].
* ↑ Pereira Loureiro, Felipe «Varrendo a democracia: considerações sobre as relações políticas entre Jânio Quadros e o Congresso Nacional» (en portuguès). Revista Brasileira de História, 29, 01-06-2009, pàg. 187–208. DOI: 10.1590/S0102-01882009000100008. ISSN: 0102-0188.
* ↑ Yamashiro, José. Janio: vida e carreira política do presidente (en portuguès brasiler). Lima, 1961.
* ↑ de Mesquita Benevides, Maria Victoria. O governo Jânio Quadros (en portuguès brasiler). Brasiliense, 1981. ISBN 978-85-11-02030-4.
# Vireó ullvermell

El vireó ullvermell o viri d'ull vermell (Vireo olivaceus) és una espècie d'ocell de la família dels vireònids (Vireonidae) que habita zones boscoses des de la Colúmbia Britànica, Mackenzie, Alberta, Nova Escòcia i Terranova, cap al sud, pel nord-oest, centre i est dels Estats Units fins a Texas i Florida. També crien a Colòmbia, Veneçuela, Trinitat i Tobago, Guaiana, nord-oest i est Perú, Bolívia, Brasil, Uruguai i nord de l'Argentina. Ocasionalment han arribat fins als Països Catalans i s'ha registrat la seua presència en 1995 a Tarragona i Elx i en 2001 a Tiana.

## Taxonomia

De vegades es considera que Vireo chivi forma part de Vireo olivaceus. El Congrés Ornitològic Internacional versió 13.1 (2023) però, les considera espècies diferents, arran treballs com ara Battey et Klicka 2017

## Referències

* ↑ «Vireó ullvermell». Cercaterm. TERMCAT, Centre de Terminologia. Rev. 15-1-2021 (català)
* ↑ Fitxa del viri d'ull vermell pel SIOC Rev. 25/11/2012
* ↑ l'Abellerol, Butlletí de contacte del Grup Català d'Anellament - hivern 2000-2001 Rev. 25/11/2012
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1.
* ↑ CJ Battey i J Klicka. Cryptic speciation and gene flow in a migratory songbird Species Complex: Insights from the Red-Eyed Vireo (Vireo olivaceus). Mol Phylogenet Evol. Agost 2017.113:67-75. doi: 10.1016/j.ympev.2017.05.006. Epub 2017 May 12. PMID: 28502764.
# Barend van der Meer

Barend van der Meer (Haarlem, 1659 – c. 1692/1703) va ser un pintor barroc neerlandès especialitzat en natures mortes. Fill de Jan Vermeer van Haarlem, pintor de paisatges, va ser batejat a Haarlem el 20 de març de 1659. Com el seu germà Jan van der Meer II, va ser probablement aprenent del seu pare, però a diferència d'ells Barend es va inclinar a la pintura de natures mortes. El 1681 es va inscriure al gremi de Sant Lluc de Haarlem, on va romandre fins al 1683, any en què va contreure matrimoni i es va mudar a Amsterdam. Allà va residir almenys fins a 1690. A partir d'aquest any no se'n sap res més, d'ell. Només que l'any 1703 ja era mort.

## Referències

* ↑ Naturalezas muertas en el coleccionismo privado español, siglos XVI al XXI, Tomelloso, 2011, pp. 322-323.
* ↑ Fitxa de l'obra a RKD
* 1 2 «Barend van der Meer». Rijksbureau voor Kunsthistorische Documentatie (RKD).

## Bibliografia

* López Romero, Fernando, Naturalezas muertas en el coleccionismo privado español, siglos XVI al XXI, Tomelloso, Museu d'Art Contemporani Infanta Elena, 2011.
# Cavall de Solutré

Els cavalls de Solutré són les restes d'èquids prehistòrics descoberts a prop de la roca de Solutré a finals del segle xix. Aquest descobriment originà una hipòtesi, actualment considerada dubtosa, segons la qual els caçadors del paleolític feien anar ramats de cavalls salvatges cap al cim de la roca per fer-los caure al buit i així matar-los. Actualment, s'atribueixen les restes de cavalls descobertes a Solutré a subespècies pròximes a Equus caballus germanicus (el cavall de bosc), Equus caballus gallicus (el cavall de Gàl·lia) o Equus caballus arcelini. Per tant, des d'un punt de vista científic ja no es considera que els cavalls de Solutré representin una subespècie distinta.
Tanmateix, alguns autors consideren el cavall de Solutré com l'avantpassat de races modernes de cavall, notablement el camarga. Sovint se'l assenyalava com avantpassat de l'ardenes i les seves races derivades (l'auxois i el Trait du Nord), però investigadors de la Universitat d'Uppsala han descartat aquesta teoria.
# Cavall de bosc

El cavall de bosc (Equus caballus germanicus), també conegut com la subespècie de mitja sang o el cavall diluvial, actualment extint, és un postulat de la teoria de les quatre fundacions, que diu que hi hagué entre quatre i set subtipus primitius que precediren el desenvolupament del cavall domèstic, cadascun d'ells adaptat a un ecosistema determinat. Es creu que aquest subtipus evolucionà als cavalls de mitja sang del nord d'Europa i fou l'avantpassat d'algunes races antigues de "cavalls pesants", com ara l'ardenès. Era un cavall d'ossos grans, pesant i de moviments lents, amb peülles amples que li permetien viure a les extenses zones pantanoses d'Europa, així com un pelatge espès i aspre que podria haver dut clapes per camuflatge.
Els defensors de la teoria de les quatre fundacions han anomenat aquest subtipus, Equus caballus germanicus, Equus ferus silvaticus i Equus ferus germanicus, tot i que la taxonomia actual disputa aquesta classificació.

## Referències

* Bennett, Deb (1998). Conquerors: The Roots of New World Horsemanship (primera ed.). Solvang, CA: Amigo Publications, Inc. ISBN 0-9658533-0-6. OCLC 39709067. p. 6-8

## Vegeu també

* Evolució dels èquids